Durbė

Durbė () – miestas Latvijoje, Kuržemės pietuose, Pietų Kuršo savivaldybėje. 527 gyventojai (2021 m.).Durbe. Informācija par objektu, Vietvārdu datubāze, Latvijas ģeotelpiskās informācijas aģentūra. Nuoroda tikrinta 2021-07-08. Tai mažiausias Latvijos miestas pagal gyventojų skaičių. Jis išsidėstęs prie greitkelio Ryga-Liepoja, 25 km į šiaurės rytus nuo Liepojos, 195 km nuo Rygos, Durbės ežero pietiniame krante.

 Istorija 
1260 m. liepos 13 d. prie Durbės ežero įvyko garsusis Durbės mūšis tarp kryžiuočių ordino ir žemaičių, į kurių pusę perėjo ordino armijos sušaukti kuršiai. Mūšyje ordinas buvo sutriuškintas – krito magistras Hornhuzenas, Prūsijos ir Livonijos maršalai, daugiau nei 150 riterių ir daug karių.

1263 m. Livonijos ordino magistro Burchardo fon Hornhūzeno įsakymu čia pastatyta ordino pilis. XV a. pradžioje apie ordino pilį kūrėsi miestelis ir šimtmečio viduryje buvo pastatyta nedidelė bažnyčia. 1651 m. pašventinta mūrinė Durbės liuteronų bažnyčia. Šiaurės karo metu XVIII a. pradžioje pilis buvo nuniokota. Miesto teisės nuo 1893 m. 2000–2021 m. buvo Durbės savivaldybės administracinis centras.

 Žymūs žmonės 
Gimę ar gyveno Durbėje:
 Elizabetė Grothusa (1820–1896 m.), vokiečių rašytoja,
 Atis Kronvaldis (1837–1875 m.), pedagogas, visuomenės veikėjas, publicistas, kalbininkas,
 Indrikis Laubė (, 1841–1889 m.), publicistas ir kalbininkas,
 Jekabas Ezeras (1869–1924 m.), rašytojas,
 Zigfridas Mejerovicas (1887–1925 m.), Latvijos Respublikos užsienio reikalų ministras,
 Fricis Gulbis (1894–1951 m.), rašytojas, žurnalo „Žalioji varna“ redaktorius,
 Girtis Vilkas (1909–1983 m.), scenografas,
 Mirdza Lukaža (1930 m.), skulptorė,
 Ilga Zandberga (1932 m.), skulptorė,
Indra Brikė (1957 m.), aktorė

 Nuotraukos 

 Nuorodos 
 Informacija apie Durbę 
 Tūrisma e-ceļvedis  – nuotraukos, aprašymai, pasakojimai, bibliografija
 Durbės žemėlapis 
 Durbes kauja  – informacija iš portalo historia. lv

 Šaltiniai 

Kategorija:Latvijos miestai
Kategorija:Pietų Kuršo savivaldybės gyvenvietės